În mod tradițional, menirea profesiilor a fost să  genereze calitate pentru clienți și cariere pentru colaboratori, în ambele cazuri cu o perspectivă de învestire pe termen lung.  În consultanță, existăm pentru a acompania deciziile pivotale ale companiilor, construind un raport personal, de înțelegere și aliniere cu clientul și nu pentru a naviga abil procesele de procurement .  Odată cu contracția pieței în perioada acută a crizei financiare și cu “noua normalitate” a stagnării sau creșterii lente care a urmat, cu preocuparea continuă pentru gestionarea costurilor, am început cu toții, clienți și consultanți deopotrivă, să operăm în noua paradigmă a lui “mai mult cu mai puțin”.